CELEX: 62020CA0013
Language: et
Date: 2021-10-06 00:00:00
Title: Kohtuasi C-13/20: Euroopa Kohtu (viies koda) 6. oktoobri 2021. aasta otsus (Cour d’appel de Bruxelles’i eelotsusetaotlus – Belgia) – Top System SA versus État belge (Eelotsusetaotlus – Autoriõigus ja sellega kaasnevad õigused – Arvutiprogrammide õiguskaitse – Direktiiv 91/250/EMÜ – Artikkel 5 – Erandid piiratud toimingutest – Toimingud, mis on vajalikud selleks, et arvutiprogrammi õiguspäraselt omandanud isik saaks parandada selle vead – Mõiste – Artikkel 6 – Dekompileerimine – Tingimused)

6.12.2021   
            
            
               ET
            
            
               Euroopa Liidu Teataja
            
            
               C 490/8
            
         
      Euroopa Kohtu (viies koda) 6. oktoobri 2021. aasta otsus (Cour d’appel de Bruxelles’i eelotsusetaotlus – Belgia) – Top System SA versus État belge
      (Kohtuasi C-13/20) (1)
      
      (Eelotsusetaotlus - Autoriõigus ja sellega kaasnevad õigused - Arvutiprogrammide õiguskaitse - Direktiiv 91/250/EMÜ - Artikkel 5 - Erandid piiratud toimingutest - Toimingud, mis on vajalikud selleks, et arvutiprogrammi õiguspäraselt omandanud isik saaks parandada selle vead - Mõiste - Artikkel 6 - Dekompileerimine - Tingimused)
      (2021/C 490/05)
      Kohtumenetluse keel: prantsuse
      
         Eelotsusetaotluse esitanud kohus
      
      Cour d’appel de Bruxelles
      
         Põhikohtuasja pooled
      
      
         Kaebaja: Top System SA
      
         Vastustaja: État belge
      
         Resolutsioon
      
      
                  1.
               
               
                  Nõukogu 14. mai 1991. aasta direktiivi 91/250/EMÜ arvutiprogrammide õiguskaitse kohta artikli 5 lõiget 1 tuleb tõlgendada nii, et arvutiprogrammi õiguspäraselt omandanud isikul on õigus programmi täielikult või osaliselt dekompileerida programmi toimimist mõjutavate vigade parandamiseks, sealhulgas juhul, kui parandamine seisneb sellise funktsiooni väljalülitamises, mis takistab asjaomast programmi kätkeva rakenduse nõuetekohast toimimist.
               
            
                  2.
               
               
                  Direktiivi 91/250 artikli 5 lõiget 1 tuleb tõlgendada nii, et arvutiprogrammi õiguspäraselt omandanud isik, kes soovib arvutiprogrammi dekompileerida selle toimimist mõjutavate vigade parandamiseks, ei pea vastama selle direktiivi artiklis 6 ette nähtud nõuetele. Siiski on kõnealusel omandajal õigus dekompileerida üksnes ulatuses, mis on vajalik vigade parandamiseks ja vastavalt olukorrale, järgides tingimusi, mis on autoriõiguse omajaga sõlmitud lepingus selle programmi kohta ette nähtud.
               
            
         (1)  ELT C 87, 16.3.2020.